armvectores/hyw_wikipedia_2023 huggingface dataset:
Նարեկ Հայկական Վարժարան

Նարեկ հայկական վարժարան (հուն.՝ Narek αρμενικό σχολείο) վարժարան Կիպրոսի Հանրապետութեան Լիմասօլի շրջանի Ուասիլիս Միխայելիդես փողոցին մէջ։ Այժմ դպրոցի աշակերտներու թիւը մօտ 40 է։ Դպրոցը կոչուած է Նարեկ ի պատիւ Գրիգոր Նարեկացիի։ Անմիս դպրոցի կողքին Սուրբ Գրիգոր Նարեկացի հայկական եկեղեցին է։


== Տե՛ս նաեւ ==
Նարեկ հայկական վարժարան (Նիգգոսիա)
Նարեկ հայկական վարժարան (Լառնաքա)


== Աղբիւրներ ==
Limassol Armenian school (անգլերէն)
Կապոյտ Գիշեր (Նիւրնպերկ)

Կապոյտ Գիշեր (գերմ. Blaue Nacht) , Գերմանիոյ Նիւրնպերկ քաղաքին գարնանային տօնը: Տօնը սովորաբար տեղի կ'ունենայ Մայիսին: Սկսած է նշուիլ 2000-էն սկսեալ:
Տօնին կ'ուղեկցի քաղաքին արհեստական լուսաւորումը:
Այդ օրը քաղաքը եւ բնակելի շէնքերը կը ծածկուին կապոյտ գոյնով, որովհետեւ տօնին բնորոշ գոյնը կապոյտն է:


== Պատմութիւն ==

Առաջին միջոցառումը տեղի ունեցած է 10 Մայիս 2000-ին, Նիւրնպերկի 950-ամեակին առիթով:
Երրորդ տօնախմբութեան, որ տեղի ունեցած է 11 Մայիս 2002-ին, հաւաքուած էր 130 հազար այցելու:
Այդ տօնին Նիւրնպերկի մէջ ժպիտը կը գերիշխէ:
Տօնախմբութիւնը (երաժշտութիւն, պար, թատրոն, թանգարաններ, ուղեկցող շրջագայութիւններ, ներկայացումներ) կը ներառէ բազմաթիւ արուեստի կայաններ: Ամբողջ տարին հանդիսութեան ներկայ կ'ըլլայ աւելի քան 130,000 մարդ:


== Տօնին ժամանակագրութիւնը ==
20 Մայիս 2000
19 Մայիս 2001
11 Մայիս 2002
17 Մայիս 2003
15 Մայիս 2004
7 Մայիս 2005
27 Մայիս 2006
19 Մայիս 2007
31 Մայիս 2008
23 Մայիս 2009
10 Մայիս 2010
28 Մայիս 2011
19 Մայիս 2012
4 Մայիս 2013
3 Մայիս 2014


== Պատկերասրահ ==

		
		
		
		
		


== Արտաքին յղումներ ==
Պաշտօնական կայքէջ
28 Յունուար

28 Յունուար, տարուան 28-րդ օրն է։

 27 Յունուար  28 Յունուար  29 Յունուար 


== Դէպքեր ==


== Ծնունդներ ==
1938, Նապիհ Պըրրի, լիբանանցի քաղաքագէտ է եւ Լիբանանի խորհրդարանի նախագահն է 1992-էն ի վեր: Ղեկավարն է Ամալ կուսակցութեան:


== Մահեր ==


== Տօներ ==
Մեղալօ Մաւրօ Փոյինի

Մեղալօ Մաւրօ Փոյինի (յուն․՝ Μεγάλο Μαύρο Ποϊνί),  Էգէականի անբնակ ժայռակղզիակ, Քասթելոռիզօ,  Տոտեքանիսա,  Յունաստան։


== Հակիրճ տեղեկութիւններ ==
Կը գտնուի Քասթելոռիզոյի ծովախորշին մէջ, ինչպէս անոր դրացի կղզիակները՝  Աղրիելէա, Քուցուպաս, Այիոս Եորղոս, Միքրօ Մաւրօ Փոյինի, Փոլիֆատոս էնա, Փսոմի եւ Փսորատիա։  Անոր հիւսիսը կը գտնուի Միքրօ Մաւրօ Փոյինի ժայռակղզիակը։ Կը պատկանի Մեղիսթի (Քասթելոռիզօ) քաղաքապետութեան։
13 Օգոստոս

13 Օգոստոս, տարուան 225-րդ (նահանջ տարիներուն՝ 226-րդ) օրն է

Տարուան աւարտին կը մնայ 140 օր


== Դէպքեր ==
1961՝ Պերլինի պատի շինարարութեան սկիզբը
2004․ բացում 28-րդ Ողիմպիական Խաղերուն, Աթէնք
Ռուս-վրացական պատերազմ՝
2008՝ ռուսական զինուած ուժերը մուտք գործեցին Կորի քաղաք


== Ծնունդներ ==
Տե՛ս նաեւ՝ Ստորոգութիւն:13 Օգոստոսի ծնածներ

1899՝ Ալֆրէտ Հիչքոք (Alfred Hitchcock մ.1980, ԼԱ), անգլիացի սինեմաստեղծ


== Մահեր ==
Տե՛ս նաեւ՝ Ստորոգութիւն:13 Օգոստոսի մահացածներ

1863՝ Էօժէն Տելաքրուա․ ֆրանսացի աշխարհահռչակ վիշապաշտ նկարիչ եւ որմանկարիչ
1984՝ աշխարհի ճատրակի կրկնակի ախոյեան Տիգրան Պետրոսեան (ծն.1929, Թիփղիս)
1986՝ Քուլիս Ալեպիս (Κούλης Αλέπης ծն.1903) յոյն բանաստեղծ, թարգմանիչ, նկարիչ,


== Տօներ ==
Ձախլիկներու Միջազգային Օր
 Կեդրոնաափրիկեան Հանրապետութիւն՝ Անկախութեան Օր
'
Հայաստան (թերթ, Երեւան)

«Հայաստան» օրաթերթ, լոյս տեսած է 5 Դեկտեմբեր 1920-ին։ Մինչեւ 1921 թուականը կոչուած է «Կոմունիստ», 1921-1940 թուականներուն՝ «Խորհրդային Հայաստան», 1940-1989 թուականներուն «Սովետական Հայաստան», 1989 թուականին՝ «Խորհրդային Հայաստան», 1990 թուականէն՝ «Հայաստան»։ Թերթը խմբագրած են շուրջ 24 հոգի, անոնք են՝
Աշոտ Յովհաննիսեան
Եղիա Չուբար
Արտաշէս Կարինեան
Ասքանազ Մռաւեան
Թադէւոս Մանդալեան
Դրաստամատ Սիմոնեան
Վահագ Երեմեան
Յովհաննէս Յովհաննիսեան
Ընձակ Վահանեան
Զորայր Աշրաֆեան
Ադօ Ադոյեան
Յովհաննէս Պօղոսեան
Յովհաննէս Մամիկոնեան
Հրաչեայ Մարգարեան
Ղեւոնդ Դալլաքեան
Յովհաննէս Բաղդասարեան
Կամօ Վարդանեան
Խաչիկ Յովակիմեան
Լորիս Կրոյեան
Բակունց Անանիկեան
Էմանուէլ Մանուկեան
Շչորս Դաւթեան
Հենրիկ Աբրահամեան
Տիգրան Նիկողոսեան


== Գրականութիւն ==
Ալբերտ Փարսադանեան, «Գիտելիքներու շտեմարան», 2-րդ հատոր, էջ 131
Զիատ Ռահպանի

Զիատ Ռահպանի (1 Յունուար 1956(1956-01-01)), լիբանանցի արուստագէտ, երաժիշտ ու թատերագիր: Զաւակն է համաշխարհային ծանօթութիւն ունեցող նշանաւոր երգչուհիներէն՝ Ֆէյրուզի (Նուհատ Հատատ):

Գործունէութեան սկզբնաւորութեան գրած է բանաստեղծութիւններ, սակայն յետագային նախընտրած է երաժշտութեամբ զբաղիլ: Ան փորձած է արաբական երաժշտութիւնն ու ճազը միաձուլել։
Բեմադրած է երաժշտական թատրերգութիւններ, որոնց միջոցով շատ յաճախ քննադատած է Լիբանանի ներքին քաղաքական կեանքը:
Իր մօր՝ Ֆէյրուզի համար երգեր գրած է եւ եղանակաւորած է զանոնք:
Մաթեմատիկան Բարձրագոյն Դպրոցում

Մաթեմատիկան Բարձրագոյն Դպրոցում, գիտամեթոդական ժողովածուն կը լուսաբանէ բարձրագոյն եւ հանրակրթական դպրոցին մէջ մաթեմատիկայի դասաւանդման արդի հիմնահարցերը։ Ժողովածուն նախատեսուած է ուսանողներու, ասպիրանտներու, հայցորդներու, ուսուցիչներու, դասախօսներու համար։


== Աղբիւր ==
Գիտական տեղեկատուական վերլուծութեան եւ մոնիթորինգի կեդրոն, Հայաստանի մէջ հրատարակուող գիտական պարբերականներու ցանկ
Յարութիւն Չաքմաքճեան

Յարութիւն Չաքմաքճեան (20 Հոկտեմբեր 1878(1878-10-20) կամ 1879, Ատանա, Օսմանեան Կայսրութիւն - 22 Մայիս 1973(1973-05-22) կամ 21 Մայիս 1973(1973-05-21), Jamaica Plain, Պոսթըն, Ամերիկայի Միացեալ Նահանգներ), հայ գրող եւ խմբագիր։


== Կենսագրութիւն ==
Ծնած Ատանա, ուրկէ գացած է Կիպրոս 1901-ին, ու Միացեալ Նահանգներ գաղթած 1904-ին։
Սիամանթոյի խմբագրական պարտականութիւնները իր վրայ առնելով՝ 1908-1918 թուականներուն Չաքմաքճեան «Հայրենիք»ի խմբագրութիւնը կատարած է։
Համալսարանական ուսման մէջ հետեւած է տարրաբանութեան ճիւղին, զոր քանի մը տասնամեակ դասաւանդած է Թաֆց Քոլէճին մէջ, մինչեւ 65 տարիքը։
Չաքմաքճեան հեղինակն է Հայոց Պատմութեան ստուարածաւալ հատորի մը եւ նոյնքան բարձրորակ անգլերէն-հայերէն բառարանի մը։ Վերջին տարիներու Չաքմաքճեան գրեթէ կորսնցուցած էր տեսողութիւնը եւ բարեկամներն ու ընկերները ընթերցումներ կը կատարէին իրեն։
Երաժշտագէտ-երգահան Ալան Յովհաննէսը Յարութիւն Չաքմաքճեանի միակ զաւակն է։
Յարութիւն Չաքմաքճեան կը մահանայ 1973 Մայիս 21-ին։


== Աշխատասիրութիւններ եւ հրատարակութիւններ ==
1917-ին, Պոսթընի մէջ կը հրատարակէ «Ընդարձակ Պատմութիւն Հայոց» ծաւալուն աշխատասիրութիւնը (692) էջ, որ կ՛արժանանայ մէկէ աւելի հրատարակութեանց:
Իր գրչին կը պատկանի նաեւ «Ընդարձակ Բառարան Հայերէնէ Անգլերէն» երկասիրութիւնը (1424) էջ։


== Արտաքին յղումներ ==
Ընդարձակ Բառարան Անգլիերէնէ-Հայերէն, Փրոֆեսօր Յարութիւն Յովհաննէս Չաքմագճեան։ Երան Գրատուն, Պոսթըն, 1922։
Stolen Dance

Stolen Dance, գերմանացի երգիչ Milky Chanceի երգը, թողարկուած 2013 թուականին Գերմանիոյ մէջ, հետեւաբար երգը թողարկուած է Աւստրիոյ, Ֆրանսայի, Պելճիքայի, Զիւիցերիոյ, Հոլանտայի, Հունգարիոյ եւ Չեխիոյ մէջ: 2014 թուականին «Triple J's Hottest 100» հիթ-շարքերուն մէջ երգը եղած է 4-րդ դիրքին մէջ:


== Մրցանակներ եւ Անուանակարգեր ==


== Տարբերակներ ==


=== 2013 ===
"Stolen Dance" – 5:11/5:12 (original single release/original mix)
"Stolen Dance" – 5:15 (album version; original mix on Sadnecessary)


=== 2014 ===
"Stolen Dance" (radio edit) – 3:23 (featured on the Stolen Dance EP and Deep Sounds: The Very Best of Deep House
"Stolen Dance" (Radio Edit FlicFlac Mix) – 3:35 (featured on the Stolen Dance EP)
"Stolen Dance" (Radio Edit FlicFlac Mix) – 3:31 (featured on Club House 2014 – Holiday Summerhits and Essential Clubhouse – The Summer Collection 2014 (Mixed by Mark Bale))
"Stolen Dance" (2014 Club Edit FlicFlac Mix) – 6:05 (featured on the Stolen Dance EP)
"Stolen Dance" (Stolen Dance New Club Edit FlicFlac) – 6:02 (featured on Deep House Hits, Vol. 1)


== Շարքեր ==


=== Շաբթուայ Շարքեր ===
|style="width:50%; "|


=== Տարեվերջի Շարթեր ===

|}


== Հաւաստագիրեր ==


== Թողարկման Պատմութիւն ==


== Արտաքին յղումներ ==
Milky Chance – Stolen Dance (Audio) Եություպի վրայ
Milky Chance "Stolen Dance" Lyrics
1577 թուական

1577 թուական, ոչ նահանջ տարի, 16րդ դարու 77րդ տարին է


== Դէպքեր ==


== Ծնունդներ ==
 Տե՛ս նաեւ՝ Ստորոգութիւն:1577 ծնունդներ


== Մահեր ==
 Տե՛ս նաեւ՝ Ստորոգութիւն:1577 մահեր
Առտնին ելեկտրականութիւն

Մեր տուներուն մէջ գտնուող շատ մը գործքներ կը բանին ելեկտրականութեամբ: Ջուրի ելեկտրական ջեռուցիչը, լուացքի մեքենան, մանրալիք փուռը, փոշեծծիչը, հեռատեսիլը, ռատիօ-ընդունիչը, օդը պայմանաւորող սարքը, լամբերը՝ բոլորն ալ պէտք ունին ելեկտրականութեան:


=== Ելեկտրական Սարքաւորում ===
Շրջանի ելեկտրականութիւնը կ'արտադրուի ելեկտրակայանի մը մէջ եւ կը փոխադրուի հաստ ելեկտրալարերու միջոցաւ: Տուներու մէջ, մետաղէ թելեր զայն կը հասցնեն մինչեւ վարդակները (prises) եւ անջատիչները:


=== Մանրալիք Փուռ ===
Մանրալիքները ելեկտրամագնիսական ճառագոյթումներ են զորս կարելի է բաղդատել ռատիոյին եւ հեռատեսիլին ընդունած ճառագայթներուն հետ: Այդ ճառագայթները կ'արագցնեն կերակուրներուն մէջ գտնուող ջուրի մոլեգիւլներու շարժումները: Իրարու քսուելով, անոնք կը յառաջացնեն ջերմութիւն եւ կերակուրը արագօրէն կը տաքցնեն կամ կ'եփեն:


=== Ելեկտրական Եռուցիչ ===
Եռուցիչ մը կը ծառայէ ելեկտրականութեամբ ջուր տաքցնելու: Անոր յատակը տեղաւորուած ջեռուցիչ լարը կը տաքնայ երբ մէջէն հոսանք անցնի: Երբ ջուրը կը սկսի եռալ, ջերմավարը (thermostat) ինքնագործ կերպով կ'ընդհատէ հոսանքը:


=== Գրպանի Լամբ ===
Գրպանի լամբը կը պարունակէ մէկ կամ մէկէ աւելի բարդեր (battery), լամբ մը եւ անջատիչ մը: Ելեկտրաշրջանակ մը կը կազմուի բարդին դրական ծայրէն, որ լամբին կցուած է, մինչեւ անջատիչ, անկէ ալ մինչեւ բարդին ժխտական ծայրը: Մէկէ աւելի բարդերու պարագային, անոնք իրարու վրայ զետեղուած են այնպիսի ձեւով մը որ մէկուն ժխտական ծայրը միացած ըլլայ միւսին դրական ծայրին: Երբ անջատիչին վրայ ճնշենք, հոսանքը կ'անցնի լամբին մէջէն եւ կը վառէ զայն:


=== Լուացքի Մեքենայ ===
Լուացքի մեքենան կը լուայ, կը ցօղուէ եւ կը քամէ լուացքը որ կը գտնուի գլանաձեւ ընդունարանի մը մէջ: Լուսալու հանգրուանին՝ ընդունարանը դանդաղ կը դառնայ ջուրով լեցուն թմկաձեւ աւազանին մէջ: Քամելու ատեն, ընդունարանը կը դառնայ շատ աւելի արագ: Կը պարպուի ջրհանի մը միջոցաւ: Լուացքի, քամելու եւ պարպումի հանգրուանները կը կարգաւորուին ելեկտրոնիկ սարքի մը կողմէ:


== Աղբիւրներ ==
ՄՇԱԿՈՒԹԱՅԻՆ ԻՄ ԱՌԱՋԻՆ ՀԱՆՐԱԳԻՏԱԿՍ 2001-2002 ԻՆՉՊԷ՞Ս Կ'ԱՇԽԱՏԻ ՀՐԱՏԱՐԱԿՈՒԹԻՒՆ CCM
Փորորոքա

Փորորոքա (փորթուկալերէն՝ Pororoca, կը հնչուի pɔɾɔˈɾɔkɐ)․ Ամազոն գետի իւրայատուկ ծովախաղացքի կոհակ (բարձր ու լայն ալիք)՝ մինչեւ 5 մեթր բարձրութեամբ, որ Ամազոնի (ինչպէս նաեւ յարակից գետերու) գետն ի վեր մօտաւորապէս 800քլ․ կը ճամբորդէ։
Անուանում 
Փորորոքա անունը հաւանաբար յառաջ եկած է բնիկ Թիւփի լեզուէն։ Կը թարգմանուի որպէս «մեծ մռնչիւն»։ 


== Մեկնաբանութիւն ==
Նոր լուսինի եւ լիալուսնի ընթացքին, երբ Ադլանտեանի ծովաշարժութիւնը գագաթնակետին կը հասնի` ովկիանոսէն ջուրը դէպի ներս կը հոսի, իսկ Ամազոնի ջուրը կը հակադարձէ։ Անոր հեռաւորութիւնը մեծապէս կախեալ է գետին արտահոսումին պատճառած անձրեւի ջուրէն․ գետն ի վեր ջուրը փոյթով կը բացուի, յաճախ սոսկալի ուժով, եւ ծովախաղացքի կոհակ մը կը կազմէ հեռուներէն լսելի ձայնով։ Այդ ծովաշարժութիւնը լաւագոյն կերպով կը դիտարկուի Սեպտեմբերի գիշերահաւասարին եւ գարնանային՝ Մարտ ամսուան ծովաշարժութեան ընթացքին։ 


== Գարնանային գիշերահաւասարային ծովաշարժութիւն ==
Գարնանային գիշերահաւասարային ծովաշարժութեան ընթացքին, երբ Լուսնկան եւ Արեգակը կը գտնուին Երկրին հետ ուղիղ շարումի, անոնց ձգողականութիւնը կը միախմբուի եւ Փորորոքան յառաջ կը բերեն, ինչպէս նաեւ Երկիր մոլորակին վրայ ուրիշ ծայրայեղ երեւոյթներ։


== Մակընթացութիւն ==
Փորորոքային վրայ մակընթացութիւն ընելը խիստ վտանգաւոր է, որովհետեւ ջուրը գետեզերքներէն բեկորներ կը պարունակէ (յաճախ ամբողջ ծառեր), ինչպէս նաեւ գետին մէջ ապրող կենդանիներ կան։ Սակայն շատեր, կ՛անտեսեն վտանգները։
Գուրգէն Կ. Եազըճեան

Գուրգէն Եազըճեան (1898, Այնթապ - 1984, Ֆրանսա), յօդուածագիր, գրող:


== Կենսագրութիւն ==
Նախակրթութիւնը կը ստանայ ծննդավայրի վարդանեան վարժարանին մէջ, ուրկէ շրջանաւարտ կ'ըլլայ 1913-ին: Միջնակարգ ուսման համար նոյն թուականին մուտք կը գործէ Այնթապի նորաբաց Կիլիկեան Ճեմարանը, ուրկէ կը ստիպուի հեռանալ 1915-ին եւ ապաստանիլ Հալէպ, համաշխարհային Առաջին Պատերազմի ընթացքին թուրքերու կողմէ հայոց դէմ գործադրուած հալածանքի ու տեղահանութեան քաղաքականութեան պատճառով: Հալէպի մէջ տարի մը փախստական ապրելէ ետք, կը յաջողի պաշտօն մը ապահովել Պաղտատի Երկաթուղիի Երրորդ Բաժանմունքին մէջ (Ռաս-Այն-Տարպասիէ), ուր կը պաշտօնավարէ երկու տարիներ՝ 1916-էն -1918: 1919-ին կը մեկնի Պէյրութ, ուր կը յաճախէ տեղի Ֆրանսական Սէն Ժոզէֆ Համալսարանը, որուն նախապատրաստական ընթացքը կ'աւարտէ, ու կը ստանայ բարձրագոյն միջնակարգի վկայականին համազօր պաքալորիան: 1920-ին կը մեկնի Փարիզ, ուր կը հետամտի համալսարանական ուսման, հետեւելով իրաւագիտութեան դասընթացքներուն: Նիւթական անձուկ պայմանները կը ստիպեն զինք որ հրաժարի մասնագիտական բարձրագոյն ուսումէ ու բաւարարուի պսակաւոր իրաւագիտութեան վկայականով: Ապա կը նետուի կեանքի ասպարէզ, միաժամանակ՝ սակայն, ուշադրութիւնը սեւեռելով պատմագիտութեան վրայ, ուր զինք հետաքրքըրող որոշ նիւթերու շուրջ նաեւ կը ստորագրէ շարք մը ուսումնասիրութիւններ:
Գուրգէն Եազըճեան գլխաւորաբար աշխատակցած է «Հայ Այնթէպ» (ապա՝ «Նոր Այնթապ») պարբերաթերթին (Պէյրութ), ուր օգտագործած է «Կուրկէն» գրչանունը: Հրապարակագրական ու յուշագրական իր յօդուծներէն անկախ, ան կը հրատարակէ՝ ՈՒՂԵՒՈՐՈՒԹԻՒՆ ՄԸ ԴԷՊԻ ԾՈՎՔ-ՕՍՖ («Հայ Անթէպ», Դ.տարի, 1963 թիւ 1, էջ 17, թիւ 2, էջ 21), Նիւթեր Խաչակարաց Պատմութենէն- Մեր Փեսաները («Հայ Անթէպ», է. տարի, 1966, թիւ 4, էջ 4, Ը. Տարի, 1967, թիւ 3, էջ 3, թիւ 4, էջ 26, Թ. Տարի, 1968, թիւ 1, էջ 3, թիւ 2, էջ 6, թիւ 3, էջ 5, Ժ. Տարի, 1969, թիւ 1-2, էջ 6), «Նիզիպի ճակատամարտը» («Նոր Այնթապ», ԺԲ. Տարի, 1971, թիւ 3-4, էջ 9), ՆԻՒԹԵՐ ԽԱՉԱԿՐԱՑ ՊԱՏՄՈՒԹԵՆԷՆ-ՉՈՐՍ ՔՈՅՐԵՐ («Նոր Այնթապ», ԺԴ. Տարի, 1973, թիւ 1-2,էջ 46, թիւ 3, էջ 29) ուսումնասիրութիւնները: Առանձին հատորով կը հրատարակէ «Ապտիւլ Համիտ Բ.` կարմիր սուլթանը» (1980, շուրջ 900 էջ), Յարակցաբար՝ Օսմանեան Պատմութիւն եւ հաստատութիւններ (Պէյրութ, 1980), մեծածաւալ մենագրութիւնը (900 էջ): Իր իսկ վկայութեամբ ցարդ անտիպ կը մնայ իր «Պատմութիւն Խաչակրաց» աշխատասիրութիւնը:
Գուրգէն Կարապետի Եազըճեան կը մահանայ 1984-ին ամառը, Ֆրանսա:


== Աղբիւրներ ==
Հայկազեան Հայագիտական Հանդէս, Պէյրութ 1982- 1984, Հատոր Ժ, էջ (398-399)
Արսէն Կէօրկիզեան

Վեր. Արսէն Կէօրկիզեան (Վան, 1887-1977, Փրովիտենս), ուսուցիչ, խմբագիր, Աւետ. Եկեղեցւոյ հովուապետ:


== Կենսագրութիւն ==
Վեր. Արսէն Կէօրկիզեան ծնած է Վան 1887-ին: Մարզուանի Անատոլիա Գոլէճը աւարտելէ ետք, կը մեկնի Պերլին, տեղւոյն Էլայենս Սեմինարին մէջ հետեւելով աստուածաբանութեան: Վերադառնալով երկիր, 1912-1915 թուականներուն կը վարէ Վանի Քաղաքամէջի ամերիկեան երկսեռ որբանոցի փոխ տեսչութեան պաշտօնը:
1915-ի հերոսամարտին, կռուի առաջաւոր դիրքերու վրայ, քաջ զինավարժ, կարեւոր խումբի մը առաջնորդն է: Ապա՝ ուսուցչական պաշտօնով կ'անցնի Պաքու, 1917-ին՝ Երեւան, ուր կը վարէ Ամերիկեան Նպաստամատոյց Ընկերութեան բաժանմունքներէն մէկը։ Նոյն թուականի վերջերուն կը հրաւիրուի Թաւրիզի Հայ Երիցական Եկեղեցիի հովուութեան, Պարսկաստան:
Թրքական արշաւանքին հետեւանքով կ'անցնի Հայաստան եւ կը հովուէ տեղւոյն Աւետ. եկեղեցին: Անգլիական զինուորական իշխանութեանց ձեռքով սննդակայաններ կը հիմնէ Համատան-Քիրմանշահ-Պաղտատ գիծին վրայ՝ օգնելու Վասպուրականի երկրորդ արտագաղթին ենթարկուող իր հայրենակիցներուն:
Նոյն տարին, կը ղրկուի Պաղտատ իբրեւ Թեհրան-ի Ազգային խորհուրդի ներկայացուցիչ անգլիական իշխանութեան մօտ, ծառայելու 20,000 հայ տարագիրներու:
Պաքուպայի անապատին մէջ կը հիմնէ ու կը վարէ Հ.Բ.Ը. Միութեան Վասպուրական եւ Արարատեան երկսեռ որբանոցները:
1919-ին վերադառնալով Հայաստան, կը պաշտօնավարէ ելեւմտական նախարարութեան մէջ։ Ապա Ամերիկեան Նպաստամատոյցի կողմէ կը նշանակուի Ղամարլուի ենթաշրջանի նպաստի գործին վարիչ:
Կարճ շրջանի մը համար, Լոնտոնի «Լորտ Մեյըրզ ֆընտ» կազմակերպութեան Հայաստանի ներկայացուցիչ կը նշանակուի: Միաժամանակ կը վարէ Երեւան հրատարակուող «Հայաստանի Ձայն»-ի խմբագրւթիւնը:
1921-ին կը վերադառնայ Թաւրիզ՝ իր նախկին հովուական պաշտօնին:
1923-ին Վեր. Արսէն Կէօրկիզեան կ'անցնի Միացեալ Նահանգներ, ուր եկեղեցական ու հովուական պաշտօններու կողքին (Նիւ Ճըրզի, Ֆրէզնօ, Ֆաուլըր, Սեյլըմ, Հեյվըրհիլ, Փրովիտընս) կարեւոր պաշտօններ կը ստանձնէ Հայ Աւետ. Եկեղեցիներու Միութեան դաշտին մէջ, միաժամանակ՝ Փրինսթընի եւ Եունիըն համալսարաններու մէջ հետեւելով աստուածաբանական բարձրագոյն ուսման:


== Հրատարակութիւն եւ աշխատասիրութիւններ ==
Մամուլին մէջ հրատարակած իր բազմաթիւ յօդուածներէն անկախ, Վեր. Արսէն Կէօրկիզեան հրատարակած է հետեւեալ հատորները. 

ՎԱՆԻ ՀԵՐՈՍԱՄԱՐՏԸ (Պէյրութ,1965)
 ՄԵՐ ԱԶԳԱՅԻՆ ԳՈՅԱՄԱՐՏԸ (Պէյրութ,1967)
ՊԱՒՂԻԿԵԱՆ ԹՈՆԴՐԱԿԵՑԻՆԵՐՈՒ ՇԱՐԺՈՒՄԸ  Է.-ԺԲ. ԴԱՐ (Պէյրութ,1970)


== Արտաքին յղումներ ==
«Բանալի ճշմարտության» երկը եւ «Նոր-թոնդրակեցիների» խնդիրը 19-րդ դարի վերջին
ՕՍՄԱՆՅԱՆ ԽՈՐՀՐԴԱՐԱՆԻ ՊԱՏԳԱՄԱՎՈՐ Ա. ՎՌԱՄՅԱՆԻ ԾԱԾԿԱԳԻՐ ՆԱՄԱԿԸ` ՈՒՂՂՎԱԾ ԹԱԼԵԱԹԻՆ
Վանի Հերոսամարտը


== Աղբիւրներ ==
Հայկազեան Հայագիտական Հանդէս, Հատոր Է., Պէյրութ, 1979, էջ 389:
Գեղարդ Սուրիահայ Տարեգիրք

«Գեղարդ» Սուրիահայ Տարեգիրքը եղած է գրական, բանասիրական, գեղարուեստական եւ պատմական հրատարակութիւն մը, որ կեանքի կոչուած է 1975-ին, Հալէպի ՀԲԸ Միութեան Մատենագիտական Յանձնախումբի կողմէ:
«Գեղարդ»ը նախ սկսած է լոյս տեսնել որպէս տարեգիրք, ապա վերածուած է պարբերական հրատարակութեան մը, պահելով տարեգիրք անուանումը: Ունեցած է գրական, գեղարուեստական, պատմական, բանասիրական, կրթական ազգային-հասարակական, մշակութային, մարզական եւ յոբելենական բովանդակութիւն, ինչպէս նաեւ մահագրութեան բաժին (որոշ թիւերու մէջ):
Լոյս տեսած է վեց հատորով, Ա. Գիրքը՝ 1975-ին, խմբագրութեամբ՝ Հայկ Պարիկեանի, որ յաջորդաբար խմբագրած է նաեւ Բ. Գիրքը՝ 1976-1978 միացեալ թիւով, Գ Գիրքը՝ 1985:
«Գեղարդ»ի Դ. Գիրքը լոյս տեսած է 1991-ին, ուր խմբագիր Հայկ Պարիկեանին միացած են Ռոպերթ Ճէպէճեանն ու Լուիզա Խապայեան-Ճէպէճեանը: Դ. Գիրքէն սկսեալ «Գեղարդ»ը դարձած է «Վիոլէթ Ճէպէճեան» գրադարանի հրատարակութիւնը: 
1996-ին լոյս տեսած է «Գեղարդ»ի Ե. Գիրքը, պատասխանատու խմբագիր ունենալով՝ Ռ. Ճէպէճեանը, գործակիցներ՝ Հ. Պարիկեան, Լուիզա Խապայեան, Վարդ Քէշիշեան եւ Թամար Խապայեան: Այս թիւը յատկանշական է իր պատմական բովանդակութեամբ, այնտեղ զետեղուած են պատմագրական, վիճակագրական, յայտնի անձանաւորութիւններու մասին նիւթեր, ինչպէս նաեւ յուշագրութիւններ, կազմակերպութիւններու եւ ճեմարաններու կազմաւորման պատմութիւններ, համայնքային հարցեր եւայլն:
Զ. Գիրքը, որուն վիճակուած էր ըլլալ «Գեղարդ»ի վերջին հատորը, լոյս տեսած է 2000-ին, հիմնական թեմայ ունենալով՝ Միջ-էթնիքական սերտաճը հայ եւ արաբ ժողովուրդի միջեւ:
«Գեղարդ»ը բացի տեղեկատու հանդէս ըլլալէ, ներկայացուցած է սփիւռքի եւ հայրենիքի նուաճումները, գրականութեան, արուեստներու, արտադրական, հասարակական, պատմական եւ հոգեւոր կեանքի ոլորտներէն ներս: Ան մեծ դեր ունեցած է Սուրիահայ գաղութի պատմութեան հաւաքման եւ պահպանման մէջ, դառնալով հարուստ սկզբնաղբիւր:


== Աղբիւրներ ==
«Գեղարդ», Ա. Գիրք, 1975թ., Հալէպ:
«Գեղարդ», Բ. Գիրք, 1976-1978 թ., Հալէպ:
«Գեղարդ», Գ. Գիրք, 1985թ., Հալէպ:
«Գեղարդ», Դ. Գիրք, 1991 թ., Հալէպ:
«Գեղարդ», Ե. Գիրք, 1996 թ., Հալէպ
«Գեղարդ», Զ. Գիրք, 2000 թ., Հալէպ
Սնունդի Թունաւորումը

Սնունդի թունաւորումը շատ հին նիւթ է, եւ եթէ նիւթին փոխանցումը լաւապէսն կազմակերպուած ըլլայ, ապա դիւրութեամբ հասկնալի կը դառնայ հասարակութեան կողմէ։


== Արտադրութիւն ==

Արտադրութեան բաժինին մէջ կը մտնեն առաջին հանգրուանէն (հունտ, փոքր, անասուն) մինչեւ աճման ենթարկուած պտուղը, կանաչեղէնը եւ անասունը։ Բոյսերու պարագային կոյուղիի ջուրերու գործածութիւնը կը նպաստէ, որ աճումը ունենայ արագ ընթացք, որովհետեւ կոյուղիի ջուրը հարուստ է հանքանիւթերով։ Շատեր տակաւին կը գործածեն այս եղանակը գլխաւորաբար կանաչեղէններու պարագային, որպէսզի կարճ ժամանակի ընթացքին արտադրութիւնը բազմապատկեն։ Դժբախտաբար կոյուղիի ջուրին մէջ կան բազմաթիւ մանրէներ, գլխաւորաբար Ի. Գոլի մանրէն, որ վնասակար է, եւ որ լուալէն ետք եւս կը մնայ, քանի որ բոյսին մէջ մուտք գործած կ'ըլլայ։ Բոյսերու այլ խնդիր է պարարտացուցիչ նիւթերու գործածութիւնը։ Այստեղ ժամանակը անցած պարարտանիւթերու վաճառքը երկրագործերուն գոհունակութիւն կու տայ, բայց կը վտանգէ բոյսերու աճման բնականոն ընթացքեը։ Տակաւին, պարարտանիւթերու մեծաքանակ գործածութիւնն ալ կրնայ բազմաթիւ հիւանդութիւններու պատճառ ըլլալ։
Անասուններու աճման հանգրուանը առաւել դժուար է եւ երկար, որ կ'ենթադրէ յաւելեալ նիւթական գումարներ։ Հոս ալ մտահոգութիւնները նոյնն են։ Մորթելու ընթացքին մաքուր միջավայրը կարեւոր է, պէտք է լուացուին մաքուր ջուրով եւ տեղադրուին համապատասխան սառնարաններու մէջ։ Կաթնեղէնի գծով, Պրուսելլա մանրէն կրնայ փոխանցուիլ, եթէ պատրաստութեան արժեչափերը չեն յարգուած։ Նոյնիսկ մեղրի պատրաստութեան ատեն կրնան գտնուիլ մանրէներ, որոնք մէկ տարեկանէն վար փոքրերուն համար թունաւորիչ են։

Այս բոլորէն խուսափիլը դիւրին չէ, սակայն գնում կատարողները բազմաթիւ քայլերու կրնան դիմել կանխարգիլելու համար այս վտանգը։ Արտադրութեան աղբիւրին ստուգումը կարեւոր է, շօշափելով ստուգումը առաւել եւս կ'օգնէ, հոտառութիւնը, զննելը նաեւ այլ միջոցներ են։ Տուփերուն մէջ տեղադրուած արտադրութիւններուն թուականները միշտ ալ պէտք է ստուգուին։


== Փոխադրութիւն եւ պատրաստութիւն ==
Երկրորդը կը սկսի սնունդի փոխադրութենէն մինչեւ պատրաստութիւնը։ Այստեղ հիմնական հարցը առնչուած է մսեղէնին։ Փոխադրութիւնը պէտք է կատարուի յատուկ սառնարաններով եւ սարքերով օժտուած բեռնատարով։ Մսեղէնին մէջ մանրէները կազմուելու եւ բազմանալու բոլոր տուեալները ունին, ու 40 եւ վեր ջերմաստիճանը այաւել եւս կը նպաստէ այդ գործընթացին։ Խոհանոցին մէջ պատրաստութեան եղանակն ալ իր դերը ունի, որովհեսեւ պատրաստող անհատներուն բազմաթիւ մանրէներ կրնան փոխանցուիլ սնունդին։ Մնայուն կերպով ձեռնոցներուն գործածութիւնե կարեւոր է, մինչ ճաշարանները պէտք է տարրալուծարանի նուազագոյն քննութիւնները հերթաբար կատարեն՝ ստուգելու թէ իրենց պաշտօնեաներէն մանրէներ չեն փոխանցուիր պատրաստուած ճաշին։


== Սառնարաններու մէջ մթերում ==
Մսեղէնը, կաթնեղէնն ու հաւկիթը սառնարանին մէջ տեղադրելով ուշացուցած կ'ըլլանք անոնց մանրէներուն բազմացումը եւ երկարաձգած անոնց գործածութեան ժամկէտը։ Սառնարաններուն մէջ ջերմաստիճանը պէտք է ըլլայ 0-4 աստիճան։ 
Վերջապէս, կանխարգիլումը կը մնայ հիւանդութիւններու դէմ պայգարելու լաւագոյն միջոցը...


== Աղբիւներ ==
«Զգոյշ» Առողջապահական-նախազգուշական պարբերաթերթ,Ա.Տարի,թիւ 2,Մայիս 2015,էջ 6-7։
Նիս

Նիս (ֆրանսերէն՝ Nice), Ֆրանսայի մեծ քաղաքներէն։ Կը գտնուի Ֆրանսայի հարաւ-արեւելքը, Միջերկրական ծովու ափին։


== Բնակչութիւն ==


== Նիսի Հայերը ==
Նիսի կեդրոնը կայ հայկական այգի, Հայոց Ցեղասպանութեան նուիրուած խաչքար։


== Աղիկների շքերթ ==

		
		
		
		
		
		
		
		


== Պատկերասրահ ==
Հայոց Ցեղասպանութեան Խաչքար (Կլենտէլ, Քալիֆորնիա)

34.140172°N 118.257603°W﻿ / 34.140172; -118.257603

Հայոց Ցեղասպանութեան խաչքար, խաչքար ԱՄՆ Կլենտէլ հայաշատ քաղաքին մէջ՝ Ս․Աստուածածին եկեղեցւոյ բակը։


== Պատմութիւն ==
Խաչքարը նուիրուած է Հայոց Ցեղասպանութեան զոհերու յիշատակին, կանգնեցուած է Արթուր Զաքարեանի ընտանիքի հովանաւորութեամբ, տեղադրուած է 23 Յուլիս 2000-ին։


== Տուեալներ ==
Խաչքարը կառուցուած է Հայաստանէն բերուած տուֆ քարէ, հիմքը կրանիթ է, որ կազմուած է 5 մասէ՝ խորհրդանշելով 5 մայր ցամաքները։ Խաչքարի կեդրոնը կախուած է համընդհանուր սիրոյ եւ բարեգործութեան սիրտը, որմէ, որպէս ցեղասպանութեան հետեւանք, արիւն կը կաթի խաչին վրայ։ Խաչքարին վրայի 12 դատարկ խոռոչները կը խորհրդանշեն հայկական 12 գաւառները, ուրկէ տեղահանուած է հայ բնակչութիւնը։ Յաւերժութեան ասուպը կը խորհրդանշէ հայ ժողովուրդի ուժեղ եւ ամուր ապագան։ Խաչքարին վերի կամարի կեդրոնէն  կախուած զանգը կը ղօղանջէ ի նշան փոխհատուցման։ Խաչքարի վրայի արծիւը կը բնորոշէ յաւերժական արդարութիւնը։


== Հեղինակ ==
Քանդակագործ՝ Գասպար Ղարիպեան